वीडियो देख यूजर्स ने किया ट्रोल, बोले- गर्मी में इतनी मोटी जैकेट पहनना भी फैशन है क्या?
Bollywood Actress Deepika Padukone Spotted At Mumbai Airport In An Oversized Coat  इस वीडियो में दीपिका ओवरसाइज कपड़ो में नजर आईं। अब उन्हें इस लुक को लेकर सोशल मीडिया पर यूजर्स लगातार ट्रोल कर रहे है।
बॉलीवुड एक्ट्रेस दीपिका पादुकोण अक्सर अपने फैशन सेंस को लेकर सुर्खियों में बनी रहती हैं। हाल ही में एक्ट्रेस को बीती रात मुंबई एयरपोर्ट पर स्पॉट किया गया, इसी जुड़ा एक वीडियो सोशल मीडिया पर सामने आया है, जिसमें दीपिका ओवरसाइज कपड़ो में नजर आईं। अब उन्हें इस लुक को लेकर सोशल मीडिया पर यूजर्स लगातार ट्रोल कर रहे हैं।
आर्मी प्रिंट ओवरसाइज्ड जैकेट में आईं नजर 
इस वीडियो में दीपिका ने ऑलिव ग्रीन को-ऑर्ड सेट के ऊपर आर्मी प्रिंट वाला जैकेट पहना हुआ है। वहीं, उन्होंने इस लुक को ब्लैक गॉगल्स और हैंड बैग के साथ कम्पलीट किया है। इस दौरान उन्हें नो मेकअप लुक में देखा गया।
लुक को लेकर हुईं ट्रोल
सोशल मीडिया पर जहां एक तरफ फैंस दीपिका के इस लुक की तारीफ कर रहे हैं, तो वही दूसरी तरफ कई लोग उन्हें गर्मी में जैकेट और रात में चश्मा लगाने पर ट्रोल कर रहे हैं। वीडियो पर एक यूजर ने कमेंट करते हुए लिखा, ' रात के समय में काले चश्मे की क्या जरूरत है।' तो वही दूसरे यूजर ने लिखा, 'गर्मी में इतना मोटा जैकेट कौन पहनता है'।
दीपिका के अपकमिंग प्रोजेक्ट्स 
एक्ट्रेस के अपकमिंग प्रोजेक्ट्स की बात करें तो वह जल्दी ही ऋतिक रोशन के साथ फिल्म 'फाइटर' में नजर आएंगी। ये फिल्म 2024 में रिलीज होगी। इस फिल्म में अनिल कपूर भी अहम रोल में नजर आएंगे। इसके अलावा एक्ट्रेस हाल ही में शाहरुख खान और जॉन अब्राहम के साथ ‘पठान’ में दिखाई दी थीं। उनके पास ‘द इंटर्न’ और ‘प्रोजेक्ट के’ का हिंदी रीमेक भी है।